Osnovna škola u Đulovcu

Đurina ulica 27, Đulovac

OIB: 45187106525

Telefon: 043/382-029

Internetska adresa: [www.djulovac.](http://www.djulovac.)hr

e-mail: os-djulovac@os-djulovac.skole.hr

KLASA:406-09/19-01/01

URBROJ:2111/05-31-19-2

Đulovac, 7.1.2019.

**POZIV ZA DOSTAVU PONUDE**

**u postupku jednostavne nabave :**

**Nabava i dostava lož ulja (ekstra lako)**

**Ev.br.JN-1./2019.**

Naručitelj Osnovna škola u Đulovcu pokrenuo je postupak jednostavne nabave: Nabava i dostava lož ulja (ekstra lako), Ev.br.JN 1./2019. za koju sukladno članku 12. Zakona o javnoj nabavi (Narodne novine broj 120/16) nije obvezan provesti jedan od postupaka propisan Zakonom o javnoj nabavi, s obzirom na to da je procijenjena vrijednost predmeta nabave manja od 200.000,00 kuna bez PDV-a.

Objavom ovog Poziva na dostavu ponuda na službenim internetskim stranicama Osnovne škole u Đulovcu, upućujemo gospodarskim subjektima poziv za dostavu ponuda sukladno sljedećim uvjetima i zahtjevima koji predstavljaju osnovne elemente za izradu ponude:

1. **OPIS PREDMETA NABAVE**
   1. **Opis predmeta nabave:**

Predmet nabave obuhvaća nabavu i dostavu lož ulja (ekstra lako) za potrebe Osnovne škole u Đulovcu (sukladno Troškovniku iz priloga II. ovog Poziva),od stupanja na snagu ugovora za nabavu do 31.12.2019. godine.

Lož ulje za potrebe grijanja koje ponuditelj nudi u ovom predmetu nabave mora odgovarati graničnim vrijednostima sastavnica i značajki kakvoće tekućih naftnih goriva propisanih Uredbom o kvaliteti tekućih naftnih goriva i praćenja i izvješćivanja te metodologiji izračuna emisija stakleničkih plinova u životnom vijeku isporučenih goriva i energije (N.N.57/2017).

* 1. **Količina predmeta nabave:** količina premeta nabave je određena troškovnikom
  2. **Procijenjena vrijednost (bez PDV-a): 92.000,00 kn**

1. **UVJETI NABAVE**
   1. **Način izvršenja:** temeljem ugovora

**2.2. Rok izvršenja**: danom stupanja ugovora na snagu do roka trajanja ugovora.

**2.3. Rok trajanja ugovora**: do 31.12.2019.godine

**2.4. Rok valjanosti ponude**: 60 dana od dana otvaranja ponude.

**2.5. Mjesto izvršenja**:

Mjesto isporuke je na sljedećim adresama naručitelja :

1. Osnovna škola u Đulovcu, Đurina ulica 27, Đulovac

**2.6. Odredbe o cijeni ponude:**

U cijenu ponude moraju biti uračunati svi troškovi, prijevoz, režijski troškovi, troškovi osiguranja do mjesta isporuke, troškovi agencije, pristojbe, takse i sl. koje iziskuje isporuka lož ulja FCO na lokacije korisnika.

Ukoliko ponuditelj odobrava popust naručitelju, iskazat će ga zasebno i uključiti će ga u ukupnu cijenu ponude. Odobreni popust izražava se u postotku (%) i u apsolutnom iznosu.

Odobreni popust ponuditelj je obvezan iskazati prilikom svake isporuke.

Ponuditelj će u troškovniku predmeta nabave upisati jediničnu cijenu loživog ulja ekstra lakog **važeću na dan objave Poziva za dostavu ponuda (7.1.2019.)**

Cijena ponude se izražava za cijeli predmet nabave za koji se daje ponuda.

Ponuda se dostavlja sa cijenom izraženom bez PDV-a u koju su uračunati svi troškovi, uključujući i prijevoz do mjesta isporuke, trošarine, naknade i popusti, posebno iskazanim PDV-om, te ukupnom cijenom ponude sa PDV-om.

Cijena je promjenjiva i određuje se sukladno Zakonu o tržištu nafte i naftnih derivata (Narodne novine broj 19/14 i 73/17).

Obrazac troškovnika predmeta nabave koji je priložen ovoj dokumentaciji, popunjava se brojkama u predviđene rubrike i mora odgovarati iznosu upisanom u priloženom obrascu ponude.

Ponuditelji su obvezni popuniti kompletan Troškovnik (prilog II) s traženim kolonama i cijenama stavki (jediničnim cijenama) bez PDV-a u skladu s uputama za popunjavanje Troškovnika. Nije prihvatljivo precrtavanje ili korigiranje zadane stavke Troškovnika.

**2.7. Rok, način i uvjeti plaćanja**: račun se dostavlja na adresu naručitelja:Osnovna škola u Đulovcu, Đurina ulica 27, Đulovac.

Rok plaćanja 30 dana od dana primitka valjanog računa.

**2.8. Kriterij odabira ponuda** (uz obvezu ispunjenja svih navedenih uvjeta i zahtjeva): najniža cijena.

* + 1. **Osnove isključenja:** Javni naručitelj isključit će ponuditelja iz postupka odabira:
* ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza.

Za potrebe dokazivanja okolnosti iz točke 2.9. gospodarski subjekt dužan je u ponudi dostaviti:

* **potvrdu porezne uprave o stanju duga koja ne smije biti starija od 30 dana računajući od dana slanja poziva za dostavu ponuda ili jednakovrijedni dokument nadležnog tijela države sjedišta gospodarskog subjekta**

**2.10. Dokazi za obavljanje profesionalne djelatnosti:**

**1. Izvod iz upisa u sudski (trgovački), obrtni, strukovni ili drugi odgovarajući registar** iz kojeg je vidljivo da je gospodarski subjekt registriran za obavljanje predmeta nabave.

Izvod ne smije biti stariji od 3 (tri) mjesecaračunajući od dana objave poziva za dostavu ponuda.

**2. Dozvolu (rješenje) za obavljanje energetske djelatnosti trgovine na veliko naftnim derivatima** sukladno odredbama Zakona o energiji (Narodne novine, br. 120/12, 14/4, 95/15, 102/15, 68/18),izdanu od strane Hrvatske energetske regulatorne agencije (HERA)kao dokaz da je ovlašten za izvršenje ugovora o jednostavnoj nabavi odnosno za obavljanje djelatnosti povezane s predmetom nabave.

**3. Suglasnost Ministarstva gospodarstva Republike Hrvatske za obavljanje djelatnosti trgovine na veliko i trgovine s inozemstvom za gorivo za grijanje (loživo ulje, ekstra lako)** kao dokaz da ispunjava uvjete sukladno Uredbi o uvjetima za obavljanje trgovine na veliko i trgovine s trećim zemljama za određenu robu (Narodne novine, br. 47/14, 62/15**).** Ako ponuditelj za izvršenje predmeta nabave u državi sjedišta gospodarskog subjekta ne mora posjedovati ovlaštenje ili biti član određene organizacije, Izjavu kojom izjavljuje da određeno ovlaštenje ili članstvo nije potrebno u državi sjedišta.

Svaki traženi dokument može se dostaviti kao preslika izvorne isprave.

**3. ODREDBE O PONUDI**

**3.1. Sadržaj ponude-sastavni dijelovi ponude:**

**1. Sadržaj ponude (**popis svih sastavnih dijelova i/ili priloga ponude). Ako je ponuda izrađena u više dijelova ponuditelj je obvezan u sadržaju ponude navesti od koliko se dijelova ponuda sastoji.

**2. Ponudbeni list** (u cijelosti ispunjen i potpisan od strane ponuditelja)

**3. Osnove isključenja sukladno traženom Pozivu za dostavu ponuda**

**4. Troškovnik** (ispunjen i potpisan od strane ponuditelja)

**3.2.Način izrade ponude**

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Pri izradi ponude, ponuditelj ne smije mijenjati i nadopunjavati tekst Poziva za dostavu ponuda.

Ponuda se uvezuje na način da se onemogući naknadno vađenje ili umetanje listova (npr. uvezivanjem u cjelinu s jamstvenikom na poleđini).

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Stranice ponude se označavaju brojem na način da je vidljiv redni broj stranice i ukupan broj stranica ponude.

Ponude se predaju u izvorniku u pisanom obliku. Ponude se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavomodustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju, neotvorena ponuda se vraća ponuditelju.

**3.3. Način dostave ponude**

Ponuditelj dostavlja ponudu osobno ili poštom u papirnatom obliku u zatvorenoj omotnici na adresu Naručitelja:

Osnovna škola u Đulovcu, Đurina ulica27, Đulovac, s naznakom **˝NE OTVARAJ – PONUDA ZA NABAVU I DOSTAVU LOŽ ULJA (ekstra lako)˝, Ev.br.JN 1./2019.,** **te nazivom i adresom ponuditelja.**

Ponuda se dostavlja na Ponudbenom listu iz priloga I. i Troškovniku iz priloga II. ovog Poziva na dostavu ponude, a koje je potrebno ispuniti i potpisati od strane ovlaštene osobe ponuditelja. Naručitelj neće prihvatiti ponudu koja ne ispunjava uvjete i zahtjeve uz predmet nabave iz ovog Poziva na dostavu ponude.

**3.4. Jezik i pismo ponude**

Ponuda se izrađuje na hrvatskom jeziku i latiničnom pismu.

**3.5 Rok za dostavu ponude**:

**Rok za dostavu** ponuda je **14.1.2019. godine** .**do 12:00 sati.**

**3.6. Rok i mjesto otvaranja ponude:**

Otvaranje ponuda je dana 14.1.2019. godine u 13 sati u prostorijama Naručitelja.

Otvaranje ponuda nije javno.

**3.6. Osobe zadužena za kontakt**

Ravnateljica: Zlatica Kovačić,prof., telefon:043/382-901

Tajnica: Blaženka Tomek, telefon:043/382-029

e-mail: os-djulovac@os-djulovac.skole.hr

**3.7. Odluka o odabiru ponude i/ili poništenju postupka nabave**

Odluku o odabiru najpovoljnije ponude Naručitelj će dostaviti svim ponuditeljima (faksom, e-mail-om, poštom) ili se Odluka može objaviti na internetskim stranicama Naručitelja. Objava ima učinak dostave Odluke.

Na ovaj postupak ne primjenjuje se Zakon o javnoj nabavi.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima. Isključuje se mogućnost ulaganja žalbe , kako na sadržaj ovog Poziva za dostavu ponuda, tako i pregled i ocjenu ponuda, te odabir najpovoljnijeg ponuditelja.

**4. PRILOZI ZA DOSTAVU PONUDA**

Prilog I.- obrazac Ponudbenog lista

Prilog II.- Troškovnik

Ravnateljica:

Zlatica Kovačić,prof.

PRILOG I

**PONUDBENI LIST**

**Predmet nabave:**

**Ev.br. JN 1./2019. /**

**Naručitelj:Osnovna škola u Đulovcu, Đurina ulica 27, Đulovac**, OIB:45187106525

**Naziv ponuditelja:**

**Adresa** (poslovno sjedište)

**OIB:**

**Broj računa (IBAN):**

**Naziv poslovne banke:**

**Ponuditelj je u sustavu PDV-a** (zaokružiti): **DA NE**

**Adresa za dostavu pošte**:

**Adresa e**-**pošte za slanje narudžbe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Adresa e-pošte**:

**Kontakt osoba ponuditelja**:

**Broj telefona**:

**Broj mobitela**:

**Broj faksa**:

**Osoba ovlaštena za potpisivanje ugovora:­­**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PONUDA**

**Broj ponude:**

**Datum ponude:**

**Cijena ponude bez PDV-a:**

**Iznos PDV-a:**

**Cijena ponude s PDV-om:**

**(ukoliko ponuditelj nije u sustavu PDV-a upisuje cijenu ponude bez PDV-a)**

**Ovjerava ovlaštena osoba ponuditelja**

**(Ime, prezime, potpis i pečat)**

PRILOG II

**TROŠKOVNIK ZA NABAVU**

**LOŽIVOG ULJA ZA 2019. GODINU**

|  |  |  |  |  |  |
| --- | --- | --- | --- | --- | --- |
| R.br. | Naziv robe | Jed. mjere | Jedinična cijena u kunama | Ukupna količina | Ukupna cijena u kn |
| 1. | Loživo ulje – LU ekstra lako | Lit |  | 23.000 |  |
| Popust u % | |  |
| Popust u kn | |  |
| Cijena ponude s popustom | |  |
| PDV (%) | |  |
| Ukupna cijena bez PDV-a | |  |
| Ukupna cijena s PDV-om | |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe ponuditelja i ovjera

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ godine.

NAPOMENA:

Jedinična cijena treba sadržavati sve troškove (prijevoz, režijski troškovi, troškovi osiguranja do mjesta isporuke, troškovi agencije, pristojbe, takse i sl.) i popuste.